
Parlamentul  României

Camera  Deputaţilor
Comisia pentru sănătate  şi familie                           Nr. 28/147 /21  mai 2009

BIROULUI PERMANENT 

AL

CAMEREI DEPUTAŢILOR,

   Vă înaintăm raportul asupra propunerii legislative pentru modificarea art. 385 alin.(1) şi (7) din Legea nr.95 din 14 aprilie 2006 privind reforma în domeniul sănătăţii   (Pl-x 71/2008) şi asupra propunerii legislative  pentru modificarea art.482 din Legea nr.95 din 14 aprilie 2006 privind reforma în domeniul sănătăţii (Pl-x 458/2008).

    
        PREŞEDINTE,



SECRETAR,

               RODICA NASSAR

               CRISTINA DOBRE

Parlamentul  României

Camera  Deputaţilor
Comisia pentru sănătate  şi familie                                Nr. 28/147/ 21  mai 2009

Raport

asupra propunerii legislative pentru modificarea art. 385 alin.(1) şi (7) din Legea nr.95 din 14 aprilie 2006 privind reforma în domeniul sănătăţii   (Pl-x 71/2008) şi asupra propunerii legislative  pentru modificarea art.482 din Legea nr.95 din 14 aprilie 2006 privind reforma în domeniul sănătăţii (Pl-x 458/2008)


 1. Cu adresa nr. Plx 71 din 25 februarie 2008 Comisia pentru sănătate şi familie a fost sesizată cu dezbaterea propunerii legislative pentru modificarea art. 385 alin.(1) şi (7) din Legea nr.95 din 14 aprilie 2006 privind reforma în domeniul sănătăţii   (Pl-x 71/2008), respinsă de Senat în şedinţa din 20 februarie 2008 în calitate de primă Cameră sesizată şi  trimisă comisiei pentru examinare în fond, Camera Deputaţilor fiind Cameră decizională. Cu adresa nr. Plx 458 din 23 iunie 2008 Comisia pentru sănătate şi familie a fost sesizată cu dezbaterea propunerii legislative  pentru modificarea art.482 din Legea nr.95 din 14 aprilie 2006 privind reforma în domeniul sănătăţii (Pl-x 458/2008), respinsă de Senat în şedinţa din 18 iunie 2008 în calitate de primă Cameră sesizată şi  trimisă comisiei pentru examinare în fond, Camera Deputaţilor fiind Cameră decizională. 

La întocmirea raportului, comisia a avut în vedere avizul Consiliului Legislativ nr. 1477/25.10.2007, punctele de vedere ale Guvernului nr.2979/08.11.2007 şi 1223/27.05.2008, precum şi punctul de vedere al Ministerului Sănătăţii nr. 1268/06.01.2009,  avizul Comisiei pentru egalitate de şanse pentru femei şi bărbaţi nr. 37/98/04.03.2008, avizul Comisie juridice, de disciplină şi imunităţi nr. PL-x 71/11 martie 2008, avizul Comisiei pentru drepturile omului, culte şi problemele minorităţilor naţionale Plx 71/2008/25.02.2008 avizul Comisiei  pentru muncă şi protecţie socială nr. 27/60/17 martie 2008,  avizul Consiliului Legislativ nr.214/28.02.2008, avizul Comisiei juridice, de disciplină şi imunităţi nr. PL-x 458/ 23 septembrie 2008, avizul Comisiei pentru muncă şi protecţie socială r. 27/273 din 17 septembrie 2008.

 2. În raport de obiectul şi conţinutul său, propunerile legislative  fac parte din categoria legilor organice în conformitate cu prevederile articolului 73 din Constituţia României, republicată. Prin iniţiativele legislative menţionate se propune  introducerea posibilităţii de pensionare pentru medici la vârsta de 65 de ani, indiferent de sex, iar pentru cei care doresc să se pensioneze anticipat să poată realiza acest lucru la cerere conform Legii nr. 19/2000. Se mai doreşte crearea cadrului legal prin care medicii dentişti să poată presta, pe lângă activităţile de prevenţie de medicină dentară, şi pe cele de tehnică dentară.

3. Comisia pentru sănătate şi familie a dezbătut propunerile  legislative menţionate în şedinţa din 19 mai 2009. La şedinţa comisiei au participat 19 deputaţi din cei 19 membri ai comisiei. Raportul comisiei a fost adoptat cu 17 voturi pentru şi 2 abţineri.

În conformitate cu articolul 67 alin. (3) din Regulamentul Camerei Deputaţilor, republicat, Comisia pentru sănătate şi familie a întocmit un singur raport pentru cele două propuneri legislative enumerate. 


4. În urma dezbaterilor, Comisia pentru sănătate şi familie propune plenului Camerei Deputaţilor respingerea propunerii legislative pentru modificarea art. 385 alin.(1) şi (7) din Legea nr.95 din 14 aprilie 2006 privind reforma în domeniul sănătăţii   (Pl-x 71/2008)  şi a propunerii legislative  pentru modificarea art.482 din Legea nr.95 din 14 aprilie 2006 privind reforma în domeniul sănătăţii (Pl-x 458/2008), pentru următoarele argumente:

- prin Legea nr.264/2007 pentru modificarea şi completarea Legii nr.95/2006 privind reforma în domeniul sănătăţii s-a introdus posibilitatea medicilor să se pensioneze la vârsta de 65 de ani, indiferent de sex, iar dacă doresc se pot pensiona anticipat la vârstele prevăzute de Legea nr. 19/2000 privind sistemul public de pensii şi alte drepturi de asigurări sociale; 

- se încalcă normele naţionale care reglementează cele două profesii distincte, precum şi dispoziţiile Directivei nr. 2005/36/CE atribuind profesiei de medic dentist activităţile tehnicianului dentar.
    
      PREŞEDINTE,



SECRETAR,

               RODICA NASSAR

               CRISTINA DOBRE

